{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":14,"n_cols":6,"rows_kept":14,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt Prijedloga odluke o dopunama Odluke o korištenju gradskih parkirališta"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"JOSIP BELAMARIĆ","ODLUKA O DOPUNAMA ODLUKE  O KORIŠTENJU GRADSKIH PARKIRALIŠTA","Nije u redu da stanari nisu obvješteni što se radi, da nije provedeno javno savjetovanje, da stanari nisu vidjeli niti su upoznati s projektom. Tek sad kad su radovi pri kraju daje se e savjetovanje i iz novina saznajemo da će biti parking. Ne znamo da li će stanarima biti osiguran parking ili će izgubiti pravo koje su imali više od 30 godina. Radovi su napravljeni napola jer nisu promjenjene sve instalacije u ulici Vladimira Nazora nego samo do pola, nisu postavljeni hidranti, nije osiguran pristup interventnim vozilima, zatvoren je pristup nekim kućama itd. Povrijeđen je zakon o sigurnosti prometa, zakon o vatrogastvu i još neki. Predlažem sastanak gradonačelnika sa stanarima da u miru riješimo sve probleme.","Nije prihvaćen","Grad projekte izvodi bez potrebe javnog savjetovanja. Grad provodi javno savjetovanje u postupku donošenja predmetne Odluke o dopuni Odluke o korištenju gradskih parkirališta, kao općeg akta. Donošenjem predmetne Odluke svi građani, kao i  stanari, imat će mogućnost parkiranja pod istim uvjetima. Svi radovi izvode se sukladno Zakonu o gradnji te drugim relevantnim zakonima i propisima, te je na Nacrt prijedloga ove Odluke ishodovana prethodna suglasnost Ministarstva unutarnjih poslova, Policijske uprave Šibensko-kninske."]
[2,"MAJA ŠINTIĆ","ODLUKA O DOPUNAMA ODLUKE  O KORIŠTENJU GRADSKIH PARKIRALIŠTA,\nObrazloženje:","Dosadašnja praksa grada Šibenika vezano uz proširenje parkirališnih površina bila je da se iste proširuju u stanarskim ulicama isključivo na zahtjev stanara, čime su te i slične odluke pravdane (jer su odgovarale potrebama i željama stanara). S druge strane, ovdje se odluka donosi, očigledno, mimo potreba i želje stanara. Kao i u slučaju parkirališnih mjesta na šibenskoj rivi i ovdje je potrebno usuglasiti potrebe stanara s ciljem zadržavanja života u strogom centru grada. Brojne gradske ulice na ulazu imaju oznaku da se radi o prostorima \"samo za stanare\" što se u strogom centru grada podrazumijeva kao politika usmjerena na očuvanje kvalitete života stanara područja koje nije razvijano u urbanističkom smislu da može zadovoljiti količinu prometa i automobila koja postoji u suvremenim uvjetima. Ukoliko se želi priključiti ulicu u sustav parkirališta pod naplatom potrebno je stanarima omogućiti pritup povlaštenoj parkirališnoj karti u više zona i u podzemnoj garaži Poljana pod istim uvjetima kojima je to omogućeno drugim stanarima u usporedivim uvjetima.","Nije prihvaćen","Grad projekte izvodi bez potrebe javnog savjetovanja. Grad provodi javno savjetovanje u postupku donošenja predmetne Odluke o dopuni Odluke o korištenju gradskih parkirališta, kao općeg akta. Donošenjem predmetne Odluke svi građani, kao i stanari, imat će mogućnost parkiranja pod istim uvjetima. Kako je i navedeno u obrazloženju Ulica Vladimira Nazora svrstava se u 0. parkirališnu zonu te u parkirališni blok A. Sukladno navedenoj kategorizaciji, svim korisnicima povlaštenih karata u predmetnoj ulici omogućeno je korištenje svih parkirališnih mjesta unutar parkirališnog bloka A pod povlaštenim uvjetima."]
[3,"ZEDIJE ADEMI","ODLUKA O DOPUNAMA ODLUKE  O KORIŠTENJU GRADSKIH PARKIRALIŠTA,\nObrazloženje:","Poštovani,\nmoja obitelj i ja već dugi niz godina živimo i radimo u ulici Vladimira Nazora 49. Živimo u skladnim međususjedskim odnosima. Rekonstrukcijom ulice, složili smo se svi susjedi, kao stanari i poduzetnici gubimo prava koja smo imali godinama. Predviđeni gradski parking stvarat će gužvu i nered u našoj maloj ulici. Dosadašnjim načinom parkiranja, u kojem smo svi znali čije je koje auto, nesmetano smo živjeli i radili. Spremni sm i plačati parking, ali ako bi se on otvorio za sve, mi kao stanari ne bi uspjeli nikad naći mjesta i bio bi nam onemogućen prilaz kućama i poslovnim prostorima.\nLp Zedije i slastičarna Calimero","Nije prihvaćen","Donošenjem predmetne Odluke svi građani, kao i stanari, imat će mogućnost parkiranja pod istim uvjetima. Svi radovi izvode se sukladno Zakonu o gradnji te drugim relevantnim zakonima i propisima, te je na Nacrt prijedloga ove Odluke ishodovana prethodna suglasnost Ministarstva unutarnjih poslova, Policijske uprave Šibensko-kninske."]
[4,"JOSIP BELAMARIĆ","ODLUKA O DOPUNAMA ODLUKE  O KORIŠTENJU GRADSKIH PARKIRALIŠTA,\nObrazloženje:","Poštovani, gradska uprava morala bi biti u službi građana. Iako smo (stanari ulice Vladimira Nazora) ponudili više alternativnih rješenja koja se primjenjuju u većini turističkih gradova kao što su  Rovinj, Poreč i drugi, gdje stanare starog dijela grada uvijek čeka parkirno mjesto, a koja se koriste i u drugim dijelovima našeg grada, nismo naišli na razumijevanje grada odnosno komunalnog pročelnika. Komunalni pročelnik je bahat, bezobrazan i isključiv jer ovaj problem rješava na način: \"biće onako kako sam ja reka\", poklapa slušalicu, krši zakon itd. Ako je ovo pravna država bogami neće biti kako je on rekao i biti će kažnjen jer krši više zakona.","Nije prihvaćen","Donošenjem predmetne Odluke  svi građani, kao i stanari, imat će mogućnost parkiranja pod istim uvjetima. Svi radovi izvode se sukladno Zakonu o gradnji te drugim relevantnim zakonima i propisima, te je na Nacrt prijedloga ove Odluke ishodovana prethodna suglasnost Ministarstva unutarnjih poslova, Policijske uprave Šibensko-kninske. Sama konstrukcija primjedbe koja je osobne prirode, irelevantna je te ne zaslužuje odgovor."]
[5,"TATJANA TOMAŠEVIĆ","ODLUKA O DOPUNAMA ODLUKE  O KORIŠTENJU GRADSKIH PARKIRALIŠTA,\nObrazloženje:","Poštovani, obraćam vam se u ime vlasnika objekta u Ulici Vladimira Nazora ( Damir Tomašević), te iznosim svoje komentare na \" Odluku o dopunama odluke o korištenju gradskih parkirališta\", a koje se odnose na parkiralište u Ulici Vladimira Nazora. Smatramo da je predloženo rješenje krajnje nekorektno prema dugogodišnjim stanarima spomenute ulice. Stavljanjem novo izvedenih parkirališnih mjesta ( kojih će sada biti manje nego prije) u sistem plaćenih parkirališta, onemogućava se stanarima da i uz, eventualno godišnje participiranje u plaćanju parkinga, nisu sigurni da će isto imati i osigurano. Osim toga ulica je slijepa i neadekvatna je za parkiranje u smislu naplate ( veća fluktuacija vozila, vožnja unatrag, i sl.). Godinama je ta ulica bila dostupna stanarima koji su imali prijavljeno boravište i tim dokumentom imali dozvolu parkiranja. Mi kao stanari spomenute ulice uredno prihodujemo u gradski proračun plaćanjem komunalne naknade. Kojim pravom i u čijem se interesu oduzima dugogodišnje pravo da se stanarima onemogući pristup njihovim objektima odnosno vozilima, te se ugrožava kvaliteta života stanovnika tog dijela grada. Molimo da se pristupi rješenjuproblema u skladu sa mišljenjem i zahtjevima većine stanara i da se ne \"tjera mak na konac\", Ako se radi o plaćanju godišnje parkirališne karte, stanari su to spremni prihvatiti, no da se parkiranje i dalje dozvoli samo stanarima Ulice Vladimira Nazora.\n\nTatjana Tomašević","Nije prihvaćen","Donošenjem predmetne Odluke  svi građani, kao i stanari, imat će mogućnost parkiranja pod istim uvjetima. Svi radovi izvode se sukladno Zakonu o gradnji te drugim relevantnim zakonima i propisima, te je na Nacrt prijedloga ove Odluke ishodovana prethodna suglasnost Ministarstva unutarnjih poslova, Policijske uprave Šibensko-kninske."]
[6,"SARA BELAMARIĆ","ODLUKA O DOPUNAMA ODLUKE  O KORIŠTENJU GRADSKIH PARKIRALIŠTA,\nObrazloženje:","Poštovani, javljam se kao dugogodisnji stanar ulice Vladimira Nazora. Obzirom da ste predvidjeli staviti parkirno mjesto točno ispred prolaza (‘volta’) prema nasoj kuci,  koje je oduvijek bilo nesmetano za prolaz, bez da ste o tome obavijestili stanare (niti ste ih obavijestili za ista vezano za rekonstrukciju ulice), zahtijevam da se to izmijeni. Prvenstveno da se u prolaz moze uci bez da se zaobilazi parkirano auto. A s druge strane, obzirom da na ulici necemo imati osigurano parkirno mjesto koje smo imali sve ove godine, zelim da mogu, ako zelim, proci sa ‘smartom’ kroz prolaz i parkirati u svoje dvoriste. \n\nLp, \nSara","Nije prihvaćen","Projektno rješenje predviđa slobodan prolaz, ukoliko vozilo svojim dimenzijama može proći."]
[7,"IRENA FULGOSI","ODLUKA O DOPUNAMA ODLUKE  O KORIŠTENJU GRADSKIH PARKIRALIŠTA,\nObrazloženje:","Poštovani,\nOvim putem izražavam svoj čvrsti prigovor na nedavno donesenu odluku o uvođenju javnog parkirališta u Ulici Vladimira Nazora. Kao dugogodišnji stanovnik ove ulice, smatram da je takva odluka donesena bez ikakvog prethodnog savjetovanja sa stanarima, što je nedopustivo i dovest će do dodatnog kaosa u našoj već ionako uskoj i prometno ograničenoj ulici.Uvođenje javnog parkiranja u slijepoj ulici koja je već sada opterećena problemima s parkiranjem stvarat će još veće poteškoće svima nama koji ovdje živimo, a nemamo alternativnih mogućnosti da svoje vozilo parkiramo na drugom mjestu. Time se zanemaruje osnovna potreba stanara, koji bi trebali biti prioritet pri donošenju takvih odluka.Stoga apeliram na Grad da ponovno razmotri ovu odluku te da se ubuduće provodi transparentan i pravovremen dijalog sa stanovnicima, s ciljem pronalaska održivog rješenja koje neće ugroziti kvalitetu života u našoj zajednici.\n\nIrena Fulgosi","Nije prihvaćen","Grad projekte izvodi bez potrebe javnog savjetovanja. Grad provodi javno savjetovanje u postupku donošenja predmetne Odluke o dopuni Odluke o korištenju gradskih parkirališta, kao općeg akta. Donošenjem predmetne Odluke svi građani, kao i  stanari, imat će mogućnost parkiranja pod istim uvjetima. Svi radovi izvode se sukladno Zakonu o gradnji te drugim relevantnim zakonima i propisima, te je na Nacrt prijedloga ove Odluke ishodovana prethodna suglasnost Ministarstva unutarnjih poslova, Policijske uprave Šibensko-kninske."]
[8,"ANTONIJA LJUBIĆ","ODLUKA O DOPUNAMA ODLUKE  O KORIŠTENJU GRADSKIH PARKIRALIŠTA,\nObrazloženje:","Obraćam se kao stanovnik Ulice Vladimira Nazora zbog  uvodenja javnog parkirališta na području koje je tijekom dugih godina bilo namijenjeno isključivo parkiranju stanara.Na samom  početku  radova nismo bili kontaktirani niti smo dobili bilo kakvu ponudu za privremeno parkiranje,(  uz plaćanje,) nego smo preko noći obaviješteni da moramo ukloniti svoja vozila. Svi smo se snalazili i još uvijek se snalazimo kako znamo i umijemo, bez ičije  pomoći.Ovdje nije riječ o nekakvoj privilegiji, već o jednostavnom pravu koje bi trebali imati svi stanovnici centra grada, suočavajući se pritom s istim problemom manjka parkirnih mjesta.\nSmatram da će uvođenjem javnog parkirališta, na kojem se sada može parkirati bilo tko, a s obzirom da ulica ima manje od 20 parkirnih mjesta, nastati znatno veći kaos nego što smo imali do sada.\nOvim putem molim da se stanarima omogući razgovor i zajednički dogovor, jer do sada nije bilo prilike za bilo kakvu komunikaciju o ovim izmjenama.\nAntonija Ljubić","Nije prihvaćen","Grad projekte izvodi bez potrebe javnog savjetovanja. Grad provodi javno savjetovanje u postupku donošenja predmetne Odluke o dopuni Odluke o korištenju gradskih parkirališta, kao općeg akta. Donošenjem predmetne Odluke svi građani, kao i  stanari, imat će mogućnost parkiranja pod istim uvjetima. Svi radovi izvode se sukladno Zakonu o gradnji te drugim relevantnim zakonima i propisima, te je na Nacrt prijedloga ove Odluke ishodovana prethodna suglasnost Ministarstva unutarnjih poslova, Policijske uprave Šibensko-kninske."]
[9,"ANDREA CINOTTI","ODLUKA O DOPUNAMA ODLUKE  O KORIŠTENJU GRADSKIH PARKIRALIŠTA,\nObrazloženje:","Poštovani,\nu ime stanara naše ulice i moje osobno ime, imam nekoliko primjedbi  na vaše obrazloženje. Naime, neke izjave nisu istinite:\n1. proširenje parkirališnih kapacitete\n2. piše se o učinkovitijem parkiranju\n3. veća dostupnost parkirnih mjesta (pogotovo za stanare).\nNišta od toga nije istina. Ulica je sama po sebi slijepa i kratka. Do sada je bilo oko dvadesetak parkirnih mjesta za vozila s dozvolom, novom rekonstrukcijom se taj broj smanjio.\nPogotovo je to udar na stanare. Samo u našoj ulici ima dvadesetak domaćinstava i 9 poslovnih prostora. Automobil nam je nužno sredstvo za svakodnevni život. Zamislite samo kako će to za nas izgledati kad ljudi budu dolazili u ugostiteljske objekte, banke, javnog bilježnika, kozmetički salon i sl. Da ne spominjemo Adventuru parku.  Kako bi nas dvadesetak ikad uspjelo parkirati ispred svoje kuće? Postavljam pitanje : Mora li se uistinu profit staviti ispred čovjeka? Jel moguće da ništa ne učimo iz primjera drugih  nego da moramo ljudima i turistima omogućiti da se parkiraju ispred štekata, a ljudi da nemaju pristup svojim kućama? U našoj blizini imamo tri slične situacije, isti znakovi su na snazi pa ne vidimo razloga da se nama to ukine. Ovdje nije pitanje privilegije, nego je jednostavno takva ulica u kojoj je moguće stanarima izaći u susret. Nije ni pitanje novca, jer smo mi spremni za nadoknadu, a nije ni pitanje prava, jer postoji nešto iznad zakona, a to je čovjek.\n\nMolimo da se izaslanici naše ulice prime u ured gradonačelnika da se čuje naš glas, jer grad su ljudi koji žive u njemu.\nSrdačan pozdrav\nAndrea Cinotti","Nije prihvaćen","Grad projekte izvodi bez potrebe javnog savjetovanja. Grad provodi javno savjetovanje u postupku donošenja predmetne Odluke o dopuni Odluke o korištenju gradskih parkirališta, kao općeg akta. Donošenjem predmetne Odluke svi građani, kao i  stanari, imat će mogućnost parkiranja pod istim uvjetima. Svi radovi izvode se sukladno Zakonu o gradnji te drugim relevantnim zakonima i propisima, te je na Nacrt prijedloga ove Odluke ishodovana prethodna suglasnost Ministarstva unutarnjih poslova, Policijske uprave Šibensko-kninske."]
[10,"JOSIPA BELAMARIĆ","ODLUKA O DOPUNAMA ODLUKE  O KORIŠTENJU GRADSKIH PARKIRALIŠTA,\nObrazloženje:","Poštovani,\n\nkao dugogodišnja stanarka ulice Vladimira Nazora, iznosim primjedbe na Nacrt predmetnog Prijedloga odluke o dopunama Odluke o korištenju gradskih parkirališta.\n\nAd/1 Nedostatak prethodne komunikacije i uključivanja stanara\n\nUlica V. Nazora je  više od 30 godina korištena kao parkiralište za stanare, unatoč kojoj praksi, Grad nije proveo nikakvo prethodno informiranje ni savjetovanje sa stanarima, iako se radi o odluci koja izravno i bitno utječe na kvalitetu života stanara. Takva izostavljena participacija nije u skladu s načelom transparentne i uključive lokalne samouprave.\n\nAd/2 Obrazloženje odluke je kontradiktorno\n\nU obrazloženju se navodi da je cilj odluke povećana briga za stanare, te povećanje parkirališnog prostora, iako sadržaj prijedloga vodi upravo suprotnom.\nPretvaranjem dosadašnjeg isključivo stanarskog parkinga u javni prostor uz naplatu - smanjuje se dostupnost parkiranja stanarima, povećava promet u ionako uskoj i teže pristupačnoj ulici, te uvodi financijsko opterećenje tamo gdje ga ranije nije bilo. Navedeno ni u kom slučaju ne predstavlja mjeru brige za stanare, već pogoduje komercijalnoj eksploataciji prostora te iskazuje upravo manjak brige za stanare.\n\nAd/3 Usklađivanje naplate s infrastrukturnim poboljšanjima nije opravdanje\n\nRenoviranje infrastrukture javnih površina, koje se financira javnim sredstvima, ne može niti bi trebalo samo po sebi biti razlog za komercijalizaciju javnog prostora.\nObnova ulice bila je nužna radi dugogodišnjeg zapuštanja; ulaganje u komunalnu infrastrukturu treba osigurati bolju kvalitetu života stanara, a ne dovesti do gubitka osnovne potrebe poput mogućnosti parkiranja.\n\nAd/4 Prijedlog\n\nPredlažem da Grad prije donošenja odluke odustane od uvođenja javnog parkirališta u ovoj ulici odnosno da svakako odgodi odluku i održi sastanak sa stanarima radi usuglašavanja rješenja koja neće narušiti uvjete života u predmetnoj ulici, a naročito da omogući stanarima zadržavanje statusa isključivog ili makar prioritetnog prava parkiranja.\n\nOčekujem da se potrebe postojećih stanara uzmu u obzir jednako, odnosno više, od interesa komercijalnog parkiranja.\n\nSrdačno,\nJosipa Belamarić","Nije prihvaćen","Grad projekte izvodi bez potrebe javnog savjetovanja. Grad provodi javno savjetovanje u postupku donošenja predmetne Odluke o dopuni Odluke o korištenju gradskih parkirališta, kao općeg akta. Donošenjem predmetne Odluke svi građani, kao i  stanari, imat će mogućnost parkiranja pod istim uvjetima. Svi radovi izvode se sukladno Zakonu o gradnji te drugim relevantnim zakonima i propisima, te je na Nacrt prijedloga ove Odluke ishodovana prethodna suglasnost Ministarstva unutarnjih poslova, Policijske uprave Šibensko-kninske."]
[11,"HRVOJE TOMAŠEVIĆ","ODLUKA O DOPUNAMA ODLUKE  O KORIŠTENJU GRADSKIH PARKIRALIŠTA,\nObrazloženje:","Kao stanar predmetne ulice, protivim se ovakvoj odluci grada da na našu štetu, a pod krinkom\nbrige izmjenjuju postojeće uređenje parkiranja u ulici. Spomenuta veća dostupnost parkirnih \nmjesta(posebno stanarima) je skroz nelogična \npošto je dosadašnja regulacija parkiranja bila \nusredotočena baš na korist stanara. Ovom \nodlukom se stanarima oduzima to pravo koje su \nkoristili dugi niz godina.\nProširenjem ulice i smanjenjem zelenih površina(što je očito cilj svakog projekta grada) uspjeli ste dobiti manje parkirnih mjesta nego što ih je bilo.\nGrad ovom odlukom pokazuje totalnu nebrigu za stanare te istovremeno bitno utječe na kvalitetu  života svih stanara spomenute ulice. \nTakođer, uređenje same ulice je odrađeno \npolovično te je uređen samo prednji dio koji je \nvidljiv s ceste(bačena šminka), dok su male \nuličice koje vode do kuća, iako ucrtavane u \nnekoliko navrata i planski trebale biti uređene, \novaj puta zaboravljene.  Pa se ovdje nadovezuje  pitanje i troškovnika i glavnog projekta te da li je sve odrađeno po pravilima struke.","Nije prihvaćen","Donošenjem predmetne Odluke svi građani, kao i  stanari, imat će mogućnost parkiranja pod istim uvjetima. Svi radovi izvode se sukladno Zakonu o gradnji te drugim relevantnim zakonima i propisima, te je na Nacrt prijedloga ove Odluke ishodovana prethodna suglasnost Ministarstva unutarnjih poslova, Policijske uprave Šibensko-kninske."]